สวัสดีค่ะ หนูอายุ18ย่าง19ปี ประจำเดือนไม่มา3เดือนแล้ว และก็ไม่เคยมีเพศสัมพันธ์ ปกติเป็นคนมีประจำเดือนน้อยมาก มาแบบขาดๆหายๆ ประจำเดือนมีสีคล้ำ เวลาเป็นก็จะปวดท้องบ้างบางครั้ง ปวดหลังมากๆ ระยะเวลาในการเป็นประจำเดือนในแต่ละครั้งก็จะประมาณ2-3วัน เป็นคนที่มีเรื่องให้เครียดเยอะพอสมควรค่ะ และเป็นโรคเลือดจางอีกด้วย อยากจะทราบว่า ต้องแก้ปัญหาประจำมาผิดปกติให้ประจำเดือนมาปกติต้องแก้ไขอย่างไรบ้างคะ
สวัสดีครับ jabellหากไม่ได้มีเพศสัมพันธ์ แต่ประจำเดือนยังขาดหาย แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดเนื่องจากอาการเป็นมานาน 3 เดือนแล้ว ยังมีประจำเดือนมาไม่ปกติ ในกรณีนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ